CELEX: 32013D0418
Language: sl
Date: 2013-07-31 00:00:00
Title: 2013/418/EU: Izvedbeni sklep Komisije z dne 31. julija 2013 o odobritvi načrtov vzorčenja, nadzornih načrtov in skupnih programov nadzora za tehtanje ribiških proizvodov v skladu s členoma 60 in 61 Uredbe Sveta (ES) št. 1224/2009 s strani Komisije (notificirano pod dokumentarno številko C(2013) 4908)

2.8.2013   
            
            
               SL
            
            
               Uradni list Evropske unije
            
            
               L 206/16
            
         IZVEDBENI SKLEP KOMISIJE
   z dne 31. julija 2013
   o odobritvi načrtov vzorčenja, nadzornih načrtov in skupnih programov nadzora za tehtanje ribiških proizvodov v skladu s členoma 60 in 61 Uredbe Sveta (ES) št. 1224/2009 s strani Komisije
   (notificirano pod dokumentarno številko C(2013) 4908)
   (Besedilo v angleškem, francoskem, nizozemskem, španskem in švedskem jeziku je edino verodostojno)
   (2013/418/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1), zlasti člena 60(1) in (3) ter člena 61 Uredbe,
   ob upoštevanju načrtov vzorčenja, nadzornih načrtov in skupnih programov nadzora, ki so jih predložile države članice,
   ob upoštevanju naslednjega:
   
               (1)
            
            
               V skladu s členom 60(1) in (2) Uredbe (ES) št. 1224/2009 mora država članica zagotoviti, da so vsi ribiški proizvodi ob iztovarjanju, preden se skladiščijo, prevažajo ali prodajo, stehtani na napravah, ki jih odobrijo nadzorni organi, razen če država članica ni sprejela načrta vzorčenja, ki ga je odobrila Komisija. Tak načrt vzorčenja mora biti v skladu z metodologijo, ki temelji na oceni tveganja, določeno v členu 76(1) Izvedbene uredbe Komisije (EU) št. 404/2011 (2) in v Prilogi XIX k navedeni uredbi.
            
         
               (2)
            
            
               V skladu s členom 61(1) Uredbe (ES) št. 1224/2009 lahko država članica dovoli, da se ribiški proizvodi stehtajo po prevozu s kraja iztovarjanja, če so prepeljani v namembni kraj na ozemlju zadevne države članice, pod pogojem, da je država članica sprejela nadzorni načrt, ki ga je odobrila Komisija. Tak načrt mora biti v skladu z metodologijo, ki temelji na oceni tveganja, določeno v členu 77(1) Izvedbene uredbe (EU) št. 404/2011 in v Prilogi XXI k navedeni uredbi.
            
         
               (3)
            
            
               V skladu s členom 61(2) Uredbe (ES) št. 1224/2009 lahko nadzorni organi države članice, v kateri se ribiški proizvodi iztovorijo, dovolijo, da se ti proizvodi pred tehtanjem odpeljejo k registriranim kupcem, registriranim dražbam ali drugim organom ali osebam, ki so odgovorne za prvo trženje ribiških proizvodov v drugi državi članici, če sta zadevni državi članici sprejeli skupni program nadzora, ki ga je odobrila Komisija, kot je navedeno v členu 94 Uredbe Sveta (ES) št. 1224/2009. Tak program mora biti v skladu z metodologijo, ki temelji na oceni tveganja, določeno v členu 77(3) Izvedbene uredbe (EU) št. 404/2011 in v Prilogi XXII k navedeni uredbi.
            
         
               (4)
            
            
               Komisija je z Izvedbenim sklepom 2012/474/EU (3) odobrila prvo skupino načrtov vzorčenja, ki so jih sprejele Nemčija, Irska, Litva, Nizozemska, Poljska, Finska in Združeno kraljestvo, ter nadzornih načrtov, ki so jih sprejele Nemčija, Estonija, Irska, Poljska, Finska in Združeno kraljestvo. V Izvedbenem sklepu 2013/78/EU (4) je Komisija odobrila drugi sveženj načrtov vzorčenja, ki so ga sprejele Bolgarija, Latvija, Slovenija in Švedska, ter novi načrt vzorčenja, ki ga je sprejela Nizozemska, nadzorni načrt, ki ga je sprejela Francija, in skupni program nadzora, ki sta ga določili Irska in Francija.
            
         
               (5)
            
            
               Po sprejetju Izvedbenega sklepa 2013/78/EU je Španija 27. februarja 2013 predložila načrt vzorčenja, Švedska 8. novembra 2012 nadzorni načrt ter Belgija in Francija 18. decembra 2012 skupni program nadzora, Belgija in Irska pa 14. novembra 2012. Navedeni načrt vzorčenja, nadzorni načrt in skupna programa nadzora so v skladu z ustreznimi metodologijami, ki temeljijo na oceni tveganja. Zato bi jih bilo treba odobriti.
            
         
               (6)
            
            
               Komisija bi morala imeti možnost preklicati odobritev, če se izkaže, da zadevna država članica ne uporablja ali ne uporablja v celoti načrtov vzorčenja, nadzornega načrta ali skupnega programa nadzora.
            
         
               (7)
            
            
               Komisija bo spremljala izvajanje načrtov vzorčenja, nadzornega načrta in skupnega programa nadzora tako glede njihovega učinkovitega izvajanja kot tudi rednega pregleda s strani zadevne države članice. Zato bi morale države članice poročati Komisiji o izvajanju teh načrtov. Če se izkaže, da tak načrt ali program ne zagotavlja ustreznega tehtanja, bi morala zadevna država članica predložiti revidiran načrt ali program Komisiji v odobritev –
            
         SPREJELA NASLEDNJI SKLEP:
   Člen 1
   Odobritev
   1.   Načrt vzorčenja, ki ga je 27. februarja predložila Španija za namene iz člena 60(1) Uredbe (ES) št. 1224/2009, se odobri.
   2.   Nadzorni načrt, ki ga je 8. novembra 2012 predložila Švedska za tehtanje ribiških proizvodov po prevozu v namembni kraj na ozemlju te države članice, kot je navedeno v členu 61(1) Uredbe (ES) št. 1224/2009, se odobri.
   3.   Skupna programa nadzora, ki sta ju 18. decembra 2012 predložili Belgija in Francija, ter 14. novembra 2012 Belgija in Irska za tehtanje ribiških proizvodov po prevozu v namembni kraj na ozemlju druge države članice, kot je navedeno v členu 61(2) Uredbe (ES) št. 1224/2009, se odobrita.
   Člen 2
   Preklic
   Komisija lahko prekliče odobritev iz člena 1, če se izkaže, da zadevna država članica ne uporablja ali ne uporablja v celoti svojega načrta vzorčenja, nadzornega načrta ali skupnega programa nadzora.
   Člen 3
   Poročilo
   Države članice, navedene v členu 1, pred 1. aprilom 2014 pošljejo Komisiji poročilo o uporabi načrta vzorčenja, nadzornega načrta in skupnih programov nadzora iz navedenega člena.
   Člen 4
   Naslovniki
   Ta Sklep je naslovljen na Kraljevino Belgijo, Irsko, Kraljevino Španijo, Francosko republiko in Kraljevino Švedsko.
   
      V Bruslju, 31. julija 2013
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 343, 22.12.2009, str. 1.
   
      (2)  UL L 112, 30.4.2011, str. 1.
   
      (3)  UL L 218, 15.8.2012, str. 17.
   
      (4)  UL L 41, 12.2.2013, str. 11.